ভারতের বিরুদ্ধে কাশ্মীরে বড়সড় অভিযোগ আনলেন হিজবুল মুজাহিদিন কম্যান্ডার মাহমুদ গজনভী। সম্প্রতি পোস্ট করা এক ভিডিও বার্তায় তাঁকে বলতে শোনা গিয়েছে, কাশ্মীরে হিন্দুত্ববাদ ছড়িয়ে দিতে চাইছে ভারত সরকার। তিনি বলেন, ‘‘আমাদের শত্রুপক্ষ কাশ্মীরে হিন্দুত্ববাদ ছড়িয়ে দিতে চাইছে শিক্ষাপ্রতিষ্ঠান, সাংস্কৃতিক চর্চা এবং সংবাদমাধ্যমের মাধ্যমে।’’
হিজবুল কম্যান্ডার বুরহান ওয়ানি ভারতীয় সেনার হাতে নিহত হওয়ার পর এই জঙ্গি গোষ্ঠীর কম্যান্ডার হিসেবে আত্মপ্রকাশ করেন গজনভী। তিনি অভিযোগ করেছেন, কিছু এনজিও এবং জাতীয়তাবাদী রাজনৈতিক দল আরএসএস-এর স্বার্থ চরিতার্থ করছে। তবে এর মধ্যেই তিনি সম্প্রীতির বার্তা দিয়ে বলেছেন, যেভাবে শতকের পর শতক অমুসলিমরা উপত্যকায় বসবাস করছেন, তারা যেন নির্ভয়ে এখানেই থাকেন।

এই বিষয়ে অন্যান্য খবর

বোমা ফাটলেই পচা লাশের গন্ধ, পরীক্ষা করে কী পেলেন সেনা জওয়ানরা
জামিয়া মসজিদের সামনে পুলিশ অফিসারকে নগ্ন করে, পাথর দিয়ে পিটিয়ে মারল জনতা


তবে কেন্দ্রীয় সরকারের সিক্রেট এজেন্সি ও জম্মু-কাশ্মীরের পুলিশকে একহাত নিয়েছেন তিনি। তাঁর বক্তব্য, পুলিশের মাধ্যমে কাশ্মীরের স্বাধীনতাকামী মানুষদের মধ্যে বিভ্রান্তি ছড়ানো হচ্ছে।